Document ID: 32007R1046

UREDBA KOMISIJE (ES) št. 1046/2007
z dne 11. septembra 2007
o spremembi Uredbe (ES) št. 712/2007 glede količin, ki jih zajema stalni javni razpis za ponovno prodajo žit iz zalog intervencijskih agencij držav članic na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 712/2007 (2) je odprla stalni javni razpis za ponovno prodajo žit iz zalog intervencijskih agencij držav članic na trgu Skupnosti. Navedena uredba v Prilogi I določa 29 244 ton navadne pšenice iz zaloge madžarske intervencijske agencije.
(2)
V tedenskih sporočilih iz člena 11a Uredbe Komisije (ES) št. 824/2000 z dne 19. aprila 2000 o uvedbi postopkov za prevzem žit s strani intervencijskih agencij in določitvi metode analiz za ugotavljanje kakovosti žit (3) so madžarski organi prijavili izgubo v višini 742 ton navadne pšenice.
(3)
Uredba Komisije (ES) št. 1539/2006 z dne 13. oktobra 2006 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti za proračunsko leto 2007 (4) med drugim določa količino vsake vrste proizvoda, ki se vzame iz zalog intervencijskih agencij. Navedene količine v točki 10 Priloge III k Uredbi (ES) št. 1539/2006 vključujejo kot dovoljeni prenos znotraj Skupnosti 3 610 ton navadne pšenice iz zalog madžarskih intervencijskih agencij namenjenih Sloveniji. Da bi poskrbeli za prenos v celoti, madžarski organi potrebujejo nazaj 1 000 ton navadne pšenice, ki so zdaj vključene v javni razpis iz Uredbe (ES) št. 712/2007.
(4)
Uredbo (ES) št. 712/2007 je zato treba spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga I k Uredbi (ES) št. 712/2007 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. septembra 2007

Labels: 3
17
18